רוברט שון לאונרד

רוברט שון לאונרד (באנגלית: Robert Sean Leonard; נולד ב-28 בפברואר 1969) הוא שחקן אמריקאי, זוכה פרס טוני לשנת 2001 על משחקו במחזה "המצאת האהבה". הוא ידוע בעיקר בזכות תפקידו בתור ד"ר ג'יימס וילסון בסדרה "האוס" ובתפקידיו בסרטים "ללכת שבי אחריו" ו"מהומה רבה על לא דבר".

קורות חיים  
לאונרד נולד בווסטווד, ניו ג'רזי תחת השם רוברט לורנס לאונרד לג'ויס, אחות ורוברט הווארד לאונרד, מורה לספרדית.

הוא גדל ברידג'ווד ולמד בתיכון רידג'ווד ולאחר מכן למד באוניברסיטת פורדהאם ובאוניברסיטת קולומביה. לאחר הלימודים התקבל לאיגוד שחקני הקולנוע שם התברר לו שהוא חולק את אותו השם עם שחקן אחר ואז שינה את שמו האמצעי לשוֹן, שם אחיו.

קריירה 
בשנת 1989, בהיותו בן 20, שיחק לאונרד בסרט זוכה פרס האוסקר "ללכת שבי אחריו" בתפקיד ראשי של: ניל פרי, הסרט בבימויו של פיטר ויר.

בשנת 1993 גילם את קלאודיו בסרט "מהומה רבה על לא דבר" בבימויו של קנת בראנה, לצידם של דנזל וושינגטון וקיאנו ריבס. בשנת 1996 הוא שיחק בסרט "Killer: A Journal of Murder" על הרוצח קארל פאנזרם שאותו גילם ג'יימס וודס.

בשנת 2001 זכה בפרס טוני על משחקו במחזה "המצאת האהבה" על פי הסופר והמחזאי טום סטופארד.

בשנת 2003 שיחק בסרט הטלוויזיה "בית צבוע" בכיכובו של לוגאן לרמן, הסרט מבוסס על ספר באותו שם מאת ג'ון גרישם מ-2001. 

בשנת 2004 הוא זכה לעיקר פרסומו בזכות תפקידו בסדרת הדרמה הרפואית "האוס" ברשת פוקס. הוא היה השחקן הראשון שלוהק לסדרה, ונמצא שם מתחילתה עד סיומה ב-2012. בסדרה הוא גילם את דמותו של אונקולוג שהוא חברו היחיד של ד"ר האוס.

בשנת 2019 שיחק בסדרת הטלוויזיה "האזור החם" בערוץ נשיונל ג'יאוגרפיק בכיכובה של ג'וליאנה מרגוליס, והתארח בעונה השלישית של הדרמה הרפואית "הרופא הטוב" ב־ABC.

חיים אישיים 
לאונרד נשוי לגבריאלה סליק. לזוג שתי בנות, אלינור וקלאודיה.

קישורים חיצוניים

שחקני קולנוע וטלוויזיה אמריקאים
שחקני תיאטרון אמריקאים
זוכי פרס טוני: שחקנים
בוגרי אוניברסיטת פורדהם
בוגרי אוניברסיטת קולומביה
אמריקאים שנולדו ב-1969